ചലച്ചിത്ര അക്കാദമി അവാര്ഡുകള് പ്രഖ്യാപിച്ചു,മാനദണ്ഡങ്ങളില് കാലോചിതമായ മാറ്റത്തിനു തീരുമാനം കൂടുതല് വൈവിധ്യവും നിലവാരവുമുള്ള കല സൃഷ്ടികളെ ആകര്ഷിക്കുന്നതിനുവേണ്ടി സിനിമ ഒഴികെയുള്ള മുഴുവന് ദൃശ്യാവിഷ്കാരങ്ങളെയും ഒരു കുടക്കീഴില് അണിനിരത്തിക്കൊണ്ട് സിനിമേതര വിഭാഗം അവാര്ഡ് കാലോചിതമായി പരിഷ്കരിക്കേണ്ടതാണെന്ന് കേരള സംസ്ഥാന ചലച്ചിത്ര അക്കാദമി ജൂറി പാനല് . പുതിയ കാലഘട്ടം മുന്നോട്ട് വയ്ക്കുന്ന നവ മാധ്യമ സൃഷ്ടികള് , വെബ്സീരീസുകള് ,ക്യാമ്ബസ് ചിത്രങ്ങള്, പരസ്യ ചിത്രങ്ങള് തുടങ്ങിയവ കൂടി നിശ്ചിത മാനദണ്ഡത്തിനു വിധേയമായി ടെലിവിഷന് അവാര്ഡ് പ്ലാറ്റഫോം വിപുലപ്പെടുത്തേണ്ടത് ആണെന്നും അക്കാദമി . മേല്പ്പറഞ്ഞ വിഷയങ്ങള് സമഗ്രമായി പഠിച്ച് പ്രാവര്ത്തികമാക്കാന് ഒരു വിദഗ്ധ സമിതിയെ നിയമിക്കണമെന്നും ജൂറി ശുപാര്ശ ചെയ്തു ഒപ്പം നിലവിലെ ഓരോ അവാര്ഡ് ക്യാറ്റഗറിയുടെയും മാനദണ്ഡം സംബന്ധിച്ച് നിയമാവലിയില് കാലോചിതമായ ഭേദഗതി നിര്ദ്ദേശിക്കാനുള്ള ചുമതലകൂടി വിദഗ്ധ സമിതിയെ ഏല്പ്പിക്കാന് തീരുമാനമായി.സംസ്ഥാന ചലച്ചിത്ര അവാര്ഡ് പ്രഖ്യാപനത്തിലാണ് അവാര്ഡ് സമിതി ഈ പരാമര്ശങ്ങളും നിര്ദ്ദേശങ്ങളും മുന്നോട്ട് വച്ചത്.കഥാ വിഭാഗം , കഥേതര വിഭാഗം , രചനന്ന വിഭാഗം തുടങ്ങിയവയുടെ കീഴിലാണ് അവാര്ഡുകള് പ്രഖ്യാപിച്ചത്. നിലവാരം ഇല്ലാത്ത എന്ററികള് നിരവധി വരുന്നതിനാല് ഒരു പ്രിലിമിനറി സ്ക്രീനിംഗ് കമ്മറ്റി വേണമെന്ന ആവശ്യവും സമിതിക്കുണ്ട് . ടെലിവിഷന് പ്രമേയമാകുന്ന രചനകളുടെ കുറവ് അവാര്ഡ് നിര്ണ്ണയ സമിതി ഗൗരവത്തോടെ കാണുന്നതിനാല് അതിനുള്ള നിര്ദ്ദേശങ്ങളും സമിതി പ്രഖ്യാപിച്ചിട്ടുണ്ട്. അര്ഹമായ എന്ററികള് ഇല്ലാത്തതിനാല് മികച്ച ഗ്രന്ഥം, മികച്ച ടെലി സീരിയല് എന്നീ വിഭാഗങ്ങള്ക്ക് അവാര്ഡ് നല്കേണ്ടന്ന തീരുമാനം സമിതി ഐക്യകണ്ഡേന കൈക്കൊണ്ടു. റജില് കെ സി സംവിധാനം ചെയ്ത കള്ളന് മറുത മികച്ച ടെലിഫിലിം ആയി തിരഞ്ഞെടുക്കപ്പെട്ടു. മികച്ച ടെലിവിഷന് ഷോ ആയി അമൃത ടി വി യിലെ റെഡ് കാര്പെറ്റും മികച്ച കോമഡി പ്രോഗ്രാം ആയി മഴവില് മനോരമയിലെ മാറിമായവും തിരഞ്ഞെടുക്കപ്പെട്ടു. ശിവജി ഗുരുവായൂറിനെ മികച്ച നടനായും അശ്വതി ശ്രീകാന്തിനെ മികച്ച നടിയായും, തിരഞ്ഞെടുത്തു.